plato-philosophy.leges 12.947
ζῶσι μὲν οὖν τούτοις τοῖς παρὰ πάσης τῆς πόλεως ἀριστείων ἠξιωμένοις προεδρίαι τʼ ἐν ταῖς πανηγύρεσι πάσαις ἔστωσαν , ἔτι δὲ τῶν εἰς τοὺς Ἕλληνας κοινῇ θυσιῶν καὶ θεωριῶν καὶ ὅσων ἂν ἑτέρων κοινωνῶσιν ἱερῶν , ἐκ τούτων τοὺς ἄρχοντας τῆς θεωρίας ἑκάστης ἐκπέμπειν , καὶ τούτους μόνους δάφνης στεφάνῳ τῶν ἐν τῇ πόλει κεκοσμημένους εἶναι , καὶ ἱερέας μὲν πάντας τοῦ Ἀπόλλωνός τε καὶ Ἡλίου , ἀρχιέρεων δὲ ἕνα κατʼ ἐνιαυτὸν τὸν πρῶτον κριθέντα τῶν γενομένων ἐκείνῳ τῷ ἐνιαυτῷ τῶν ἱερέων , καὶ τοὔνομα ἀναγράφειν τούτου κατʼ ἐνιαυτόν , ὅπως ἂν γίγνηται μέτρον ἀριθμοῦ τοῦ χρόνου , ἕως ἂν ἡ πόλις οἰκῆται . τελευτήσασι δὲ προθέσεις καὶ ἐκφορὰς καὶ θήκας διαφόρους εἶναι τῶν ἄλλων πολιτῶν · λευκὴν μὲν τὴν στολὴν ἔχειν πᾶσαν , θρήνων δὲ καὶ ὀδυρμῶν χωρὶς γίγνεσθαι , κορῶν δὲ χορὸν πεντεκαίδεκα καὶ ἀρρένων ἕτερον περιισταμένους τῇ κλίνῃ ἑκατέρους οἷον ὕμνον πεποιημένον ἔπαινον εἰς τοὺς ἱερέας ἐν μέρει ἑκατέρους ᾄδειν , εὐδαιμονίζοντας ᾠδῇ διὰ πάσης τῆς ἡμέρας · ἕωθεν δʼ εἰς τὴν θήκην φέρειν αὐτὴν μὲν τὴν κλίνην ἑκατὸν τῶν νέων τῶν ἐν τοῖς γυμνασίοις , οὓς ἂν οἱ προσήκοντες τοῦ τελευτήσαντος ἐπιόψωνται , πρώτους δὲ προϊέναι τοὺς ἠιθέους τὴν πολεμικὴν σκευὴν ἐνδεδυκότας ἑκάστους , σὺν τοῖς ἵπποισι μὲν ἱππέας , σὺν δὲ ὅπλοις ὁπλίτας , καὶ τοὺς ἄλλους ὡσαύτως , παῖδας δὲ περὶ αὐτὴν τὴν κλίνην ἔμπροσθεν τὸ πάτριον μέλος ἐφυμνεῖν , καὶ κόρας ἑπομένας ἐξόπισθεν ὅσαι τʼ ἂν γυναῖκες τῆς παιδοποιήσεως ἀπηλλαγμέναι τυγχάνωσιν , μετὰ δὲ ταῦτα ἱερέας τε καὶ ἱερείας ὡς καθαρεύοντι τῷ τάφῳ ἕπεσθαι , ἐὰν ἄρα καὶ τῶν ἄλλων εἴργωνται τάφων , ἐὰν καὶ τὸ τῆς Πυθίας οὕτω τε καὶ ταύτῃ σύμψηφον ᾖ . θήκην δὲ ὑπὸ γῆς αὐτοῖς εἰργασμένην εἶναι ψαλίδα προμήκη λίθων ποτίμων καὶ ἀγήρων εἰς δύναμιν , ἔχουσαν κλίνας παρʼ ἀλλήλας λιθίνας κειμένας , οὗ δὴ τὸν μακάριον γεγονότα θέντες , κύκλῳ χώσαντες , πέριξ δένδρων ἄλσος περιφυτεύσουσι πλὴν κώλου ἑνός , ὅπως ἂν αὔξην ὁ τάφος ἔχῃ ταύτην τὴν εἰς τὸν ἅπαντα χρόνον ἐπιδεῆ χώματος τοῖς τιθεμένοις · κατʼ ἐνιαυτὸν δὲ ἀγῶνα μουσικῆς αὐτοῖς καὶ γυμνικὸν ἱππικόν τε θήσουσιν .
Lemmas: ζάω μέν οὖν οὗτος ὁ παρά πᾶς ὁ πόλις ἀριστεῖα ἀξιόω προεδρία τε ἐν ὁ πανήγυρις πᾶς εἰμί , ἔτι δέ ὁ εἰς ὁ Ἕλλην κοινῇ θυσία καί θεωρία καί ὅσος ἄν ἕτερος κοινωνέω ἱερός , ἐκ οὗτος ὁ ἄρχω ὁ θεωρία ἕκαστος ἐκπέμπω , καί οὗτος μόνος δάφνη στέφανος ὁ ἐν ὁ πόλις κοσμέω εἰμί , καί ἱερεύς μέν πᾶς ὁ Ἀπόλλων τε καί Ἥλιος , ἀρχιέρεως δέ εἷς κατά ἐνιαυτός ὁ πρῶτος κρίνω ὁ γίγνομαι ἐκεῖνος ὁ ἐνιαυτός ὁ ἱερεύς , καί ὄνομα ἀναγράφω οὗτος κατά ἐνιαυτός , ὅπως ἄν γίγνομαι μέτρον ἀριθμός ὁ χρόνος , ἕως ἄν ὁ πόλις οἰκέω . τελευτάω δέ πρόθεσις καί ἐκφορά καί θήκη διάφορος εἰμί ὁ ἄλλος πολίτης · λευκός μέν ὁ στολή ἔχω πᾶς , θρῆνος δέ καί ὀδυρμός χωρίς γίγνομαι , κόρη δέ χορός πεντεκαίδεκα καί ἄρσην ἕτερος περιίστημι ὁ κλίνη ἑκάτερος οἷος ὕμνος ποιέω ἔπαινος εἰς ὁ ἱερεύς ἐν μέρος ἑκάτερος ἀείδω , εὐδαιμονίζω ἀοιδή διά πᾶς ὁ ἡμέρα · ἕωθεν δέ εἰς ὁ θήκη φέρω αὐτός μέν ὁ κλίνη ἑκατόν ὁ νέος ὁ ἐν ὁ γυμνάσιον , ὅς ἄν ὁ προσήκω ὁ τελευτάω ἐποράω , πρῶτος δέ προέρχομαι ὁ ἠίθεος ὁ πολεμικός σκευή ἐνδύω ἕκαστος , σύν ὁ ἵππος μέν ἱππεύς , σύν δέ ὅπλον ὁπλίτης , καί ὁ ἄλλος ὡσαύτως , παῖς δέ περί αὐτός ὁ κλίνη ἔμπροσθεν ὁ πάτριος μέλος ἐφυμνέω , καί κόρη ἕπομαι ἐξόπιθεν ὅσος τε ἄν γυνή ὁ παιδοποίησις ἀπαλλάσσω τυγχάνω , μετά δέ οὗτος ἱερεύς τε καί ἱερεία ὡς καθαρεύω ὁ τάφος ἕπομαι , ἐάν ἄρα καί ὁ ἄλλος ἔργω τάφος , ἐάν καί ὁ ὁ Πυθία οὕτως τε καί οὗτος σύμψηφος εἰμί . θήκη δέ ὑπό γῆ αὐτός ἐργάζομαι εἰμί ψαλίς προμήκης λίθος πότιμος καί ἀγήραος εἰς δύναμις , ἔχω κλίνη παρά ἀλλήλων λίθινος κεῖμαι , οὗ δή ὁ μακάριος γίγνομαι τίθημι , κύκλος χόω , πέριξ δένδρον ἄλσος περιφυτεύω πλήν κῶλον εἷς , ὅπως ἄν αὔξη ὁ τάφος ἔχω οὗτος ὁ εἰς ὁ ἅπας χρόνος ἐπιδεής χῶμα ὁ τίθημι · κατά ἐνιαυτός δέ ἀγών μουσική αὐτός καί γυμνικός ἱππικός τε τίθημι .